Theodore Ahamefule Orji CON ya lasan ce ɗan siyasan Nijeriya ne wanda ya kasance kuma tsohon gwamnan jihar Abia, a kudu maso gabashin Najeriya, a ranar 29 ga watan Mayu, 2007 kuma aka sake zaɓe a 26 ga watan Afrilu, 2011. Ya kasance tsohon ma'aikacin gwamnati, ya kuma zama Shugaban Ma’aikata na Gwamnan Abia, Orji Uzor Kalu . An haifi Theodore Ahamefule Orji a garin Amaokwe Ugba, Umuahia - Ibeku a karamar hukumar Umuahia ta Arewa a jihar Abia a shekarar 1950. Ya kuma halarci makarantar sakandare ta Santa Crux, Olokoro, Holy Ghost College, Owerri kuma ya sami digirinsa a cikin Turanci daga Jami'ar Ibadan a 1977. Ya shiga cikin shirin ba da horo ga matasa na kasa kuma an tura shi jihar Sakkwato a matsayin malami a Makarantar Sakandaren Gwamnati da ke Shinkafi a Karamar Hukumar Isa.[Ana bukatan hujja] Bayan kammala shirin bautar kasa a shekarar 1978, Orji ya fara aiki a matsayin jami'in gudanarwa a tsohuwar ma'aikatar jihar Imo a watan Disambar 1979. Bayan haka ya yi aiki a wurare daban-daban a Ofishin Ministocin, Ma'aikatar Kasa da Safiyo, Ma'aikatar Aikin Gona, da kuma Gidan Gwamnatin Jihar Imo.